Vācijas futbola izlases pussargs Bastians Švainštaigers aizvadījis vienu no emocionālākajām spēlēm savā karjerā - atvadu maču valstsvienībā.
Pēdējā spēle Vācijas izlasē 32 gadus vecajam Švainštaigeram bija pārbaudes mačs pret Somiju, kas notika Menhengladbahā. Vācija šai spēlē uzvarēja ar 2:0; vienus vārtus guva Makss Maijers, bet otros vāciešiem ieskaitīja, kad bumbu savos vārtos raidīja Pauls Arajuri.
"Paldies par visu, man tas bija liels gods," savā "Instagram" kontā ierakstīja pussargs.
Savas karjeras laikā izlasē Švainštaigers piedalījies 121 valstsvienības spēlē, kurās guvis 24 vārtus. Vācijas izlasē viņš debitēja 2004. gadā.